Maruta Feldmane
Maruta Feldmane (dzimusi 1949. gada 9. novembrī Rīgā, mirusi 2004. gada 28. oktobrī Rīgā) bija latviešu aktrise. Dzimusi aktiera Arkādija Feldmaņa ģimenē, aktiera Ernesta Feldmaņa mazmeita. 1970. gadā beigusi Latvijas Valsts konservatorijas Teātra fakultāti un kļuvusi par Nacionālā teātra aktrisi; teātrī nostrādājusi līdz 1992. gadam. Filmējusies filmās "Uzticamais draugs Sančo", "Atspulgs ūdenī", "Vella kalpi" un "Egle rudzu laukā".